Ma se eks vas vir sibbes se moord | Maroela Media
Sizakele Nkosi-Malobane, Gautengse LUR vir gemeenskapsveiligheid. Foto: ANA
Gauteng se LUR vir gemeenskapsveiligheid het die inhegtenisneming van ŉ verdagte in verband met die moord op ŉ broer en suster van Kagiso aan die Wes-Rand Vrydag verwelkom.
Die meisie van agt en seun van nege is op 14 September laas gesien toe hulle buite hul ouerhuis gespeel het. Hul liggame is later in Slovoville in Soweto gekry toe ŉ verbyganger in vlak grafte daarop afgekom het. Die jong slagoffers se hande was vasgebind.
Die polisie het Donderdag ŉ man in Mpumalanga in hegtenis geneem wat hulle vermoed verantwoordelik is vir die afgryslike misdaad. Hy is blykbaar ŉ ekskêrel van die kinders se ma.
“Ek wil die polisie loof wat dag en nag gewerk het om ŉ deurbraak in dié saak te maak,” het die LUR Sizakele Nkosi-Malobane Vrydag gesê.
“Moord op vroue en kinders aan die hand van diegene wat hulle liefhet en vertrou neem kommerwekkende afmetings aan en ons mag nie toelaat dat dit steeds toeneem nie.”
Sy het ŉ beroep op inwoners van Gauteng gedoen om op hul hoede te wees. “Dis baie belangrik dat mense ŉ poging aanwend om die agtergrond na te gaan van diegene wat hulle in hul gesinne inbring,” het sy gesê.
kagiso Sizakele Nkosi-Malobane
Wat van moord op mans ook…. is ons nie ook mense nie????
Hoeveelste geval is dit nou. Een van die wreedste voorvalle is onlangs afgehandel toe die skuldige gevonnus is. Die Parlement is stil.
Bevolking het die laaste 65Jaar uit sy nate ontplof 13 Milj 1950-57 Milj 2015,(65 jaar 338% 5.20% toegeneem per jaar,met n groei koers 1% ,daar wag n swaar tyd vir ons.